Памятная манета «80 гадоў Беларусбанку»
**Адкрытае акцыянернае таварыства Ашчадны банк «Беларусбанк»** — найбуйнейшы ў Беларусі банк, займае лідзіруючыя пазіцыі ў беларускай банкаўскай сістэме па ўзроўні ўласнага капіталу, актываў, крэдытаў, дэпазітаў. Унесены ў Чорны спіс Еўрасаюза.

Гісторыя
--------

У часы СССР з 1922 па 1987 год у краіне дзейнічала сістэма Дзяржаўных працоўных ашчадных кас СССР. У  1987 годзе быў утвораны Беларускі рэспубліканскі банк Ашчаднага банка СССР, які праз чатыры гады, у 1991 годзе, быў ператвораны ў Ашчадны банк Беларусі. У 1995 годзе ўказам Прэзідэнта Рэспублікі Беларусь Ашчадны банк Беларусі аб’яднаны з акцыянерным камерцыйным банкам «Беларусбанк» у цяперашняе ААТ «ААБ Беларусбанк».

У 1996 годзе ў склад банка ўвайшлі галіновыя банкі «Белсувязьбанк» і «Белжелдорбанк». Укаранёна сістэма «Кліент-банк». У гэты ж час банк становіцца паўнапраўным членам міжнароднай плацежнай сістэмы Europay International. Праз год адкрываюцца прадстаўніцтвы «Беларусбанка» ў Расіі (Масква) і Польшчы (Варшава).

У 2000 годзе банк стаў паўнапраўным членам міжнароднай плацежнай сістэмы VISA International.

У 2003 годзе «Беларусбанк» адкрыў прадстаўніцтва ў Германіі (Франкфурт-на-Майне).

У 2005 годзе быў далучаны камерцыйны банк «МінскКомплексБанк».

У чэрвені 2007 года «Беларусбанк» першым у краіне адкрывае прадстаўніцтва ў Пекіне. Праз год укараняюцца валютна-абменныя аперацыі валютай Народнага банка Кітая.

У верасні 2010 года падпісана першае ў гісторыі банкаўскай сістэмы трохбаковае Рамачнае пагадненне з французскім і бельгійскім банкамі. Наладжана супрацоўніцтва з банкамі больш чым у 30 краінах. Сярод лідараў: Германія, Швейцарыя, Кітай, Польшча і Турцыя. У снежні быў прыцягнуты самы буйны ў гісторыі беларускай банкаўскай сістэмы сіндыкаваны крэдыт у памеры 145 млн дол. ЗША. Тады ж банк перасягнуў 4-х мільённы рубеж па эмісіі пластыкавых картак (на 1 студзеня 2010 года ў абарачэнні знаходзілася 4,9 млн картак).

У маі 2012 года «Беларусбанк» стаў афіцыйным членам Міжнароднага інстытута ашчадных банкаў (WSBI) — адной з найбуйнейшых банкаўскіх асацыяцый, якія прадстаўляюць інтарэсы ашчадных банкаў і ўстаноў рознічных банкаўскіх паслуг ва ўсім свеце. У гэтым жа годзе «Беларусбанк» становіцца банкам-партнёрам Міжбанкаўскага аб’яднання Шанхайскай арганізацыі супрацоўніцтва. Адначасова з гэтым «Беларусбанк» стаў першым банкам у Беларусі, які атрымаў сертыфікат на эквайрынг бескантактавых карт у РБ (Visa payWave).

16 жніўня 2013 года падпісаны дагавор аб стварэнні ЗАТ «БЕЛКАРТ». Заснавальнікамі выступілі ААТ «Банкаўскі працэсінгавы цэнтр», ААТ «ААБ Беларусбанк», ААТ «Белаграпрамбанк» і ААТ «Белінвестбанк».

У 2015 годзе «Беларусбанк» прыцягнуў рэкордны ў айчыннай банкаўскай гісторыі сіндыкаваны крэдыт у памеры 203 мільёна еўра.
У 2016 годзе «Беларусбанк» закрыў сваё прадстаўніцтва ў Польшчы, а  ў 2018 — у Маскве.

Уласнікі і кіраўніцтва
----------------------

Галоўны будынак.   
 г. Мінск, пр. Дзяржынскага, 18
Кантрольны пакет акцый банка з’яўляецца ўласнасцю Рэспублікі Беларусь. Мажарытарны пакет акцый «Беларусбанка» належыць Дзяржаўнаму камітэту па маёмасці Рэспублікі Беларусь — 98,76 % — прамое валоданне і 1,19 % — ускоснае (адміністрацыйна-тэрытарыяльныя адзінкі). Фізічныя асобы валодаюць 0,0152 % акцый.

Наглядальны савет
Каардынуючую функцыю банка выконвае Наглядальны савет, які ўзначальвае Дзмітрый Крутой.

Старшыні праўлення
* Уладзімір Хілько (1993—1995)
* Тамара Віннікава (1995—1996)
* Надзея Ермакова (1996—2011)
* Сяргей Пісарык (2011—2016)
* Віктар Ананіч (з 2017 года)

Дзейнасць
---------

«Беларусбанк» — універсальны банк, які працуе як з фізічнымі, так і з юрыдычнымі асобамі, а таксама аказвае інвестыцыйна-банкаўскія паслугі. Па стане на жнівень 2018 года ў банку абслугоўваліся больш за 80 тысяч юрыдычных асоб і індывідуальных прадпрымальнікаў. Сярод буйных кліентаў — ЗАТ «Беларуская нафтавая кампанія», ААТ «Газпром трансгаз Беларусь», ТАА «Еўраторг».

Па маштабу філіяльнай сеткі «Беларусбанк» займае першае месца ў ТОП-10 найбуйнейшых банкаў Беларус. На 2018 год філіяльная сетка банка **прадстаўлена**:

* 6 філіяламі-абласнымі (Мінскае) упраўленнямi,
* 21 філіялам,
* 103 цэнтрамі банкаўскіх паслуг,
* 1433 аддзяленнямі,
* 138 абменнымі пунктамі.

За мяжой банк прадстаўлены прадстаўніцтвамі ў Пекіне і Франкфурце-на-Майне.

У склад банкаўскага холдынгу ўваходзяць:

* ТАА «ААБ Лізінг» (99,99 %)
* Унітарнае прадпрыемства «ААБ Санаторый Спутнік» (100 %)
* Унітарнае прадпрыемства «ААБ Санаторый Сонечны» (100 %)
* ТАА «ААБ Кансалт» (60 %)
* Унітарнае прадпрыемства «ААБ Брокер» (заснавальнікам прадпрыемства з’яўляецца ТАА «ААБ Лізінг»).

Паказчыкі дзейнасці
На 2018 год па памеры актываў «Беларусбанк» займае першае месца ў банкаўскай сістэме Беларусі (27,03 млрд BYN). Прыбытак Банка за 2017 год склаў 172 млн рублёў і вырас у параўнанні з аналагічным перыядам мінулага года на 17 млн рублёў, або на 11 %. Рэнтабельнасць дзейнасці склалася на ўзроўні 6,7 %. Адносіна аперацыйных расходаў да чыстых аперацыйных даходаў ад асноўнай дзейнасці (CIR) склалася за 2017 год на ўзроўні 42,4 % і з’яўляецца найменшай сярод ТОП-10 банкаў Рэспублікі Беларусь.

Рэсурсная база Банка за 2017 год знізілася на 1,5 % і па стане на 01.01.2018 склалася на ўзроўні 28 658 млн рублёў. Крэдытны партфель Банка на справаздачную дату сфарміраваўся ў памеры 17 862 млн рублёў і займае 62,3 % у структуры актываў Банка.

Доля «Беларусбанка» ў агульным аб’ёме актываў беларускага банкаўскага сектара на 1 студзеня 2016 года склала 41,2 %, на рынку прыватных укладаў — 45 %, крэдытны партфель — 72 % усіх выдадзеных крэдытаў насельніцтву.

Аб’ём крэдытных рэсурсаў, прыцягнутых ААТ «ААБ Беларусбанк» ад замежных банкаў і фінансавых кампаній -  1,8 млрд дол ЗША ў эквіваленце. Аб’ём сродкаў карпаратыўных кліентаў — 79 трлн бел руб (3,89 млрд еўра ў эквіваленце). Аб’ём прыцягнутых сродкаў фізічных асоб — 95 трлн бел руб (4,68 млрд еўра ў эквіваленце).

У сусветным маштабе «Беларусбанк» знаходзіцца на 420-ым месцы. Згодна са штогадовым рэйтынгам Топ-1000 банкаў свету, апублікаваным міжнародным спецыялізаваным фінансавым выданнем The Banker (выдавецтва Financial Times), па выніках 2015 года ААТ «ААБ Беларусбанк» заняў 10-ае месца сярод 25 найбуйнейшых банкаў Цэнтральнай і Усходняй Еўропы па капіталу 1-ага ўзроўню.

### Эканамічны крызіс і санкцыі (з 2020 года)

З 13 сакавіка 2022 года ўвёў абмежаванне на правядзенне безнаяўных расходных аперацый і аперацый зняцця наяўных грашовых сродкаў з выкарыстаннем міжнародных банкаўскіх плацежных картак Visa, Mastercard, Maestro за межамі Рэспублікі Беларусь, аформленых з адкрыццём рахунку толькі ў беларускіх рублях, у эквіваленце 400 беларускіх рублёў на працягу 24 гадзін.

Ацэнкі рэйтынгавых агенцтваў, міжнародныя санкцыі
-------------------------------------------------

Міжнароднае рэйтынгавае агенцтва «Fitch Ratings  (укр.) (бел.» (2018 год):

* кароткатэрміновы ў замежнай валюце: B
* доўгатэрміновы ў замежнай валюце: B
* доўгатэрміновы прагноз: Стабільны
* рэйтынг падтрымкі: 4

Standard & Poor’s (красавік, 2018 год):

* доўгатэрміновы ў замежнай валюце: В
* доўгатэрміновы ў нацыянальнай валюце: B
* прагноз: Стабільны

24 чэрвеня 2021 года банк быў унесены ў Чорны спіс Еўрасаюза. Санкцыі Еўрапейскага Саюза прадугледжваюць абмяжаванні на пазыкі на рынках ЕС і даступнасць крэдытаў з тэрмінам пагашэння ў больш чым 90 дзён ад еўрапейскіх контрагентаў. 20 жніўня 2021 года «Fitch Ratings  (укр.) (бел.» выставіла банку рэйтынг «B» з негатыўным прагнозам. Адначасова з гэтым агенцтва адклікала рэйтынг па прычыне ўнясення банка ў санкцыйны спіс і паведаміла, што больш не будзе ацэньваць альбо рабіць іншы аналіз дзейнасці «Беларусбанку». У жніўні таго ж года да санкцый ЕС далучылася Швейцарыя.

Украіна ў кастрычніку 2022 года ўвяла санкцыі супраць банка, а ў студзені 2023 года — і супраць яго даччынай кампаніі «ААБ Лізінг». У 2022 і 2023 гадах Беларусбанк трапляў пад санкцыі Канады.

Samsung Pay і BELARUSBANK Pay
-----------------------------

5 ліпеня «Беларусбанк» сумесна з кампаніяй Samsung Electronics і міжнароднай плацежнай сістэмай Mastercard рэалізаваў для сваіх кліентаў магчымасць аплаты пакупак з дапамогай сэрвісу Samsung Pay. Сэрвіс даступны для трымальнікаў асабістых дэбетавых картак Mastercard «Беларусбанка». Ён прадастаўляецца без спагнання платы, падчас куплі доступ устройства да сеткі Інтэрнэт не патрабуецца, аплата з дапамогай сэрвісу Samsung Pay ажыццяўляецца хутчэй, чым пры выкарыстанні звычайнай карткі.

1 сакавіка «Беларусбанк» рэалізаваў для сваіх кліентаў мабільны плацежны сэрвіс BELARUSBANK Pay, які прадастаўляе магчымасць трымальнікам банкаўскіх плацежных картак Mastercard або Maestro праводзіць бескантактавыя плацяжы мабільным тэлефонам. Праект рэалізаваны ў партнёрстве з плацежнай сістэмай Mastercard.
Сэрвіс BELARUSBANK Pay, распрацаваны на аснове тэхналогіі HCE (Host Card Emulation), дазваляе з дапамогай мабільнага тэлефона (з падтрымкай тэхналогіі NFC (Near Field Communication) і аперацыйнай сістэмай Android версіі 4.4 і вышэй) і мабільнага дадатка выпусціць без спагнання платы віртуальны аналаг банкаўскай плацежнай карткі для здзяйснення плацяжоў адным дакрананнем тэлефона да бескантактавага плацежнага тэрміналу ў арганізацыях гандлю і сэрвісу.

Іпатэчны офіс
-------------

У лютым 2018 года «Беларусбанк» першым у краіне адкрыў Іпатэчны офіс. У ім кліентам прапануецца комплекс паслуг па атрыманні крэдыту на нерухомасць, як на будаўніцтва і набыццё новага жылля, так і на набыццё жылля на другасным рынку. Тут ажыццяўляецца афармленне жыллёвых крэдытаў, і прадастаўляюцца паслугі, неабходныя для правядзення здзелак: падбор варыянту жылога памяшкання, правядзенне здзелкі куплі-продажу або афармлення дагавору з забудоўшчыкам на долевае будаўніцтва, падбор іпатэчнага крэдыту і рэгістрацыю права ўласнасці на нерухомую маёмасць.

Дабрачынныя праекты
-------------------

«Беларусбанк» пазіцыянуе сябе як сацыяльна адказны брэнд. Дабрачынная дзейнасць банка ажыццяўляецца ў рамках пяці праектаў:

* «Бацькоўскі дом» — будаўніцтва жылых дамоў для сем’яў, якія выхоўваюць дзяцей-сірот і дзяцей, якія засталіся без апекі бацькоў, аказанне дапамогі пражываючым у іх сем’ям
* «Вектар дабрыні» — банк аказвае дапамогу ўстановам аховы здароўя, сацыяльнай абароны, грамадскiм аб’яднанням, маючым патрэбу грамадзянам
* «Мост у будучыню» — аказанне дапамогі ўстановам адукацыі, асветы, падтрымка развіцця дзяцей
* «Пераможам разам!» — падтрымка спорту высокіх дасягненняў, фізічнай культуры і здаровага ладу жыцця
* «Прастора натхнення» — падтрымка арганізацый культуры, мастацтва

Узнагароды
----------

2006, 2010, 2013 гг. — ААТ «ААБ Беларусбанк» атрымаў узнагароду «Банк года» ў Беларусі па ацэнцы эканамічнага часопіса «The Banker».

2008—2015 гг. — «Беларусбанк» прызнаны пераможцам у намінацыі «Банк № 1» у Беларусі Камітэтам Міжнароднага фестывалю-конкурсу «Выбар года».

2009 г. — «Беларусбанк» прызнаны найлепшым банкам свету па якасці абслугоўвання кліентаў па сістэме «Western Union».

2009, 2010, 2013, 2015 гг. — «Беларусбанк» названы «Найлепшым банкам Рэспублікі Беларусь» па версіі сусветна вядомага фінансавага выдання «Global Finance».

2009—2012, 2015 гг. — фінансавы часопіс «EMEA finance», называючы найлепшыя камерцыйныя і інвестыцыйныя банкі ў Цэнтральнай і Усходняй Еўропе і краінах СНД, прызнаў «Беларусбанк» найлепшым у намінацыях «Найлепшы банк у Рэспубліцы Беларусь», «Найлепшы інвестыцыйны банк», «Найлепшы брокер».

Па выніках 2010 года «Беларусбанк» быў названы найлепшым банкам у рэспубліцы аўтарытэтнымі міжнароднымі эканамічнымі выданнямі «Euromoney», «Business New Europe».

«Беларусбанк» удастоены шэрагу ўзнагарод за высокую якасць выканання міжнародных банкаўскіх пераводаў:

* 2012 г. — сертыфікат «Standard Chartered Bank» (за высокую якасць афармлення плацежных даручэнняў на міжнародны банкаўскі перавод у фармаце SWIFT); сертыфікат Deutsche Bank AG (Германія) «Deutsche Bank’s Straight-Through Processing (STP) Excellence Award» (па пераводах у доларах ЗША);
* 2013 г. — узнагарода ат Standard Chartered Bank (Нью-Ёрк, ЗША) «USD Clearing Certificate of Achievement» (па банкаўскіх пераводах у цэлым), і ад Commerzbank AG (Германія) «STP Award’2013» (за высокую якасць афармлення плацяжоў праз рахункі «ностра»);
* 2014 г. — узнагарода ад Quality Award Raiffeisen Bank International AG (Аўстрыя) «Straight Through Processing (STP)» (па пераводах у еўра), і ад Deutsche Bank Trust Company Americas, New York (па пераводах у доларах ЗША).

У 2011 годзе міжнароднае выданне Trade Finance прызнала праект па фінансаванні кантракта паміж Беларускай чыгункай і кампаніяй Stadler Bussnang AG (Швейцарыя) Праектам 2010 года ў Беларусі.

2012—2013 гг. — «Беларусбанк» атрымліваў узнагароду міжнароднай банкаўскай сістэмы VISA International за якаснае абслугоўванне, у намінацыі «Найменшая колькасць ашуканскіх аперацый».

2014—2015 гг. — «Беларусбанк» атрымаў узнагароды ад Commerzbank AG за супрацоўніцтва з замежнымі фінансавымі інстытутамі ў галіне фінансавання знешняга гандлю; прызнаваўся агенцтвам «Cbonds» найлепшым інвестыцыйным банкам Беларусі.

Па выніках 2014 года адзначаны спецыяльным прызам «Самы спагадлівы банк-2014» у рамках намінацыі «Народны рэйтынг» ад аўтарытэтнага фінансава-аналітычнага партала «Infobank.by».
2015 г. — «Беларусбанк» атрымаў узнагароду ад BACEE (Банкаўская Асацыяцыя Цэнтральнай і Усходняй Еўропы) за развіццё міжнароднага банкаўскага супрацоўніцтва.

Зноскі
------

1. ↑
2. ↑
3. 1 2 3 4
4. ↑
5. ↑
6. ↑
7. ↑
8. ↑
9. ↑   Архівавана 8 жніўня 2018.
10. ↑
11. ↑   Архівавана 6 жніўня 2018.
12. ↑
13. ↑  Наблюдательный Совет
14. ↑
15. ↑  Архіўная копія **(нявызн.)**(недаступная спасылка). Архівавана з першакрыніцы 6 жніўня 2018. Праверана 13 верасня 2018.
16. ↑
17. ↑
18. ↑   Архівавана 24 студзеня 2021.
19. ↑
20. ↑
21. ↑  Уважаемые клиенты - держатели карточек банка! (руск.). *Сайт ОАО «АСБ Беларусбанк»* (12 сакавіка 2022). Праверана 11 сакавіка 2022.
22. ↑  https://belarusbank.app/ru/33139/1653
23. ↑  Fitch Affirms Belarusbank and Belinvestbank at 'B'/Negative; Withdraws Ratings (англ.).  Fitch Ratings  (укр.) (бел. (20 жніўня 2021). Праверана 25 жніўня 2021.
24. 1 2 3  Открытое акционерное общество "Сберегательный банк "Беларусбанк" **(нявызн.)**(недаступная спасылка). Архівавана з першакрыніцы 14 красавіка 2023. Праверана 14 красавіка 2023.
25. ↑  АСБ Лизинг зарегистрировал дочернюю лизинговую компанию в России
26. ↑  Товариство з обмеженою відповідальністю "АСБ Лізинг" **(нявызн.)**(недаступная спасылка). Архівавана з першакрыніцы 14 красавіка 2023. Праверана 14 красавіка 2023.
27. ↑  Regulations Amending the Special Economic Measures (Belarus) Regulations (англ.)(недаступная спасылка). *Global Affairs Canada* (3 красавіка 2023). Архівавана з першакрыніцы 14 красавіка 2023. Праверана 12 красавіка 2023.
28. ↑
29. ↑
30. ↑   Архівавана 18 студзеня 2021.
31. ↑

| ⛭Банкі Беларусі |
| --- |
| Цэнтральны банк | Нацыянальны банк Рэспублікі Беларусь |
| Камерцыйныя банкі (дзейныя) | 
* Альфа-Банк
* Банк ВТБ (Беларусь)
* Банк гандлёвы капітал
* Банк развіцця
* Белаграпрамбанк
* Беларусбанк
* Беларускі народны банк
* Белгазпрамбанк
* Банк БелВЭБ
* Белінвестбанк
* БСБ Банк
* БТА Банк
* Банк Дабрабыт
* МТБанк
* Парытэтбанк
* Пріорбанк
* Рашэнне
* РРБ-Банк
* Сбер Банк (Беларусь)
* СтатусБанк
* Тэхнабанк
* Цэптар Банк

 |
| Камерцыйныя банкі (закрытыя) | 
* Аб’яднаны капітал
* Альянс
* Беларускі Банк Малога Бізнесу
* Беларускі Біржавы Банк
* Беларускі Крэдыт
* Белбалтыя
* БелКамБанк
* БІТ-Банк
* Джэм-банк
* Дукат
* Дэльта Банк
* Еўрабанк
* Еўрапейскі
* Ідэя Банк
* ІнвестПрамБанк
* Інко
* ІНТЭКС
* ІнтэрПэйБанк
* Корпабанк
* Крэдытна-Камерцыйны-Банк
* Магнатбанк
* Міжнародны банк эканамічнага супрацоўніцтва
* Мінскі прыватны будаўнічы банк А. Клімава
* Мосбізнесбанк
* Норд Еўрапеан Банк
* Ратон
* Садружнасць
* Світанне
* Сож
* Універсал
* Франсабанк
* Хоўм Крэдыт
* Чысцьінвестбанк
* Элітбанк

 |
| Нябанкаўскія крэдытна-фінансавыя арганізацыі | 
* АРІП
* Белінкасгрупп
* IНКАС.ЭКСПЕРТ
* ОптiКурс

 |